Οι «Κοινωνικές Δομές Άμεσης Αντιμετώπισης της Φτώχειας», μετά τη λήξη της παράτασης (30.6.2016), που χορηγήθηκε με τις διατάξεις της παρ. 3 του άρθρου 49 του ν. 4351/2015 (Α’164), παρατείνονται για τέσσερις (4) ακόμη μήνες, ήτοι από 1.7.2016 έως 31.10.2016 με δικαιούχο την ΑΠΟΣΤΟΛΗ, φιλανθρωπικό οργανισμό της Ιεράς Αρχιεπισκοπής Αθηνών. Το ως άνω έργο θα χρηματοδοτηθεί από το εθνικό σκέλος του Προγράμματος Δημοσίων Επενδύσεων του Υπουργείου Εργασίας.

Προτείνεται η συνέχιση της λειτουργίας των Κοινωνικών Δομών σε συνέχεια α. της πράξης με τίτλο «Αποστολή \_ Κοινωνικές δομές αντιμετώπισης της φτώχειας στους Δήμους Καλλιθέας & Μοσχάτου-Ταύρου» με MIS 430038, που χρηματοδοτήθηκε από το Ευρωπαϊκό Κοινωνικό Ταμείο έως τις 28/11/2015 β. του έργου με τίτλο «Αποστολή \_ Κοινωνικές δομές άμεσης αντιμετώπισης της φτώχειας στους Δήμους Καλλιθέας & Μοσχάτου-Ταύρου», το οποίο χρηματοδοτήθηκε από την 29η Νοεμβρίου 2015 έως την 31η Δεκεμβρίου 2015 από το εθνικό σκέλος του Προγράμματος Δημοσίων Επενδύσεων του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και γ. του έργου με τίτλο «Αποστολή \_ Κοινωνικές δομές άμεσης αντιμετώπισης της φτώχειας στους Δήμους Καλλιθέας & Μοσχάτου-Ταύρου», το οποίο χρηματοδοτήθηκε από την 1η Ιανουαρίου 2016 έως την 30η Ιουνίου 2016 από το εθνικό σκέλος του Προγράμματος Δημοσίων Επενδύσεων του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.

Από την 1η Ιουλίου 2016 έως την 31η Οκτωβρίου 2016 προβλέπεται η εκ νέου χρηματοδότηση από το εθνικό σκέλος του Προγράμματος Δημοσίων Επενδύσεων του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης η λειτουργία των τριών Κοινωνικών Παντοπωλείων στους Δήμους Καλλιθέας και Μοσχάτου – Ταύρου και συγκεκριμένα του Κοινωνικού Παντοπωλείου Ιεράς Αρχιεπισκοπής Αθηνών και Δήμου Καλλιθέας επί της οδού Αγησιλάου 9Α, του Κοινωνικού Παντοπωλείου Δήμου Καλλιθέας επί της οδού Ναυσικάς 5, και του Κοινωνικού Παντοπωλείου Ιεράς Αρχιεπισκοπής Αθηνών & Δήμου Μοσχάτου Ταύρου επί της οδού Αθανασίου Διάκου 1.

Η χρηματοδότηση αφορά σε υπηρεσίες, που παρέχονται από 1/7/2016 έως 31/10/2016 και υλοποιούνται μέσω προγραμματικής συμβάσης. Για τις δαπάνες θα γίνει αναλογική εφαρμογή των όρων, που προέβλεπαν οι σχετικές προσκλήσεις και αποφάσεις ένταξης στο πλαίσιο του ΕΠΑΝΑΔ 2007−2013. Φορέας παρακολούθησης των ως άνω συμβάσεων ορίζεται η Γενική Γραμματεία Πρόνοιας – Διεύθυνση Κοινωνικής Αντίληψης και Αλληλεγγύης.